Kol 1:12 en die Vader mag dank wat ons bekwaam gemaak het om deel te hê aan die erfdeel van die heiliges in die lig— :13 Hy wat ons verlos het uit die mag van die duisternis en oorgebring het in die koninkryk van die Seun van sy liefde,14 in wie ons die verlossing het deur sy bloed, naamlik die vergifnis van die sondes.
Ek haal my hoed af vir immigrante! Hulle sien hulle land, maar dan maak hulle 'n keuse om in 'n ander land te gaan bly! Hulle verkoop alles wat hulle besit en daar gaan hulle.
Dis maklik, ons ken hierdie wêreld want ons is hierin gebore en het hierin grootgeword! Wat ons nie weet nie is dat ons eintlik slawe van hierdie wêreld is - sonder Jesus!
Maar alles hoef nie te wees soos dit is nie! Daar is 'n ander wêreld vir ons! Die Koninkryk van die lig! Jy mag dalk hier alleen voel maar daar word jy omring deur Jesus se liefde!
Maak jou keuse. Weeg die twee teen mekaar op en gou sal jy vind dat hier nie kan vergelyk met daar nie. Moenie net glo wat ander sê nie, verken!